На основу члана 27. став 4. Закона о обављању саветодавних и стручних послова у области пољопривреде („Службени гласник РС”, број 30/10), члана 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16 и 35/23), а у вези са чланом 8. Закона о буџету Републике Србије за 2023. годину („Службени гласник РС”, број 138/22) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**o изменама и допуни Уредбе о утврђивању Годишњег програма развоја саветодавних послова у пољопривреди за 2023. Годину**

Објављено у „Службеном гласнику РС“ број 42/2023 од 19.05.2023. године

Члан 1.

У Уредби о утврђивању Годишњег програма развоја саветодавних послова у пољопривреди за 2023. годину („Службени гласник РС”, број 21/23), у Годишњем програму развоја саветодавних послова у пољопривреди за 2023. годину, глава I. ПОДРУЧЈА НА КОЈИМА СЕ ОБАВЉАЈУ САВЕТОДАВНИ ПОСЛОВИ У ПОЉОПРИВРЕДИ И БРОЈ ЗАПОСЛЕНИХ САВЕТОДАВАЦА, Табела 1. Подручја на којима се обављају саветодавни послови у пољопривреди мења се и гласи:

„Табела 1. Подручја на којима се обављају саветодавни послови у пољопривреди

|  |  |  |  |  |
| --- | --- | --- | --- | --- |
| Ред.  бр. | Подручје на коме се обављају саветодавни послови | Број саветодаваца за  одређене области пољопривреде | Укупно | Назив службе |
| 1. | град Ниш, општине: Алексинац, Гаџин Хан, Дољевац, Мерошина, Ражањ и Сврљиг | 3 – ратарство и повртарство, 2 – сточарство, 2 – заштита биља, 2 – воћарство и виноградарство, 1 – мелиорација, 1 – агроекономија | 11 | ПССС Ниш |
| 2. | град Ваљево, општине: Лајковац, Љиг, Мионица, Осечина и Уб | 2 – ратарство и повртарство, 2 – сточарство, 4 – заштита биља, 4 – воћарство и виноградарство, 1 – агроекономија | 13 | ПССС Ваљево |
| 3. | град Врање, општине: Босилеград, Бујановац, Владичин Хан, Прешево, Сурдулица и Трговиште | 3 – ратарство и повртарство, 3 – сточарство, 1– заштита биља, 2 – воћарство и виноградарство | 9 | ПССС Врање |
| 4. | град Краљево, општине: Врњачка Бања, Рашка и Ивањица | 2 – ратарство и повртарство, 1 – сточарство,  3 – заштита биља, 1 – воћарство и виноградарство,  2 – агроекономија | 9 | ПССС Краљево |
| 5. | град Јагодина, општине: Деспотовац, Параћин, Рековац, Ћуприја и Свилајнац | 4 – ратарство и повртарство, 2 – сточарство, 3 – заштита биља, 3 – воћарство и виноградарство, 1 – агроекономија, 1 – прехрамбена технологија | 14 | ПССС Јагодина |
| 6. | општине: Младеновац, Барајево, Вождовац, Раковица, Сопот, Чукарица, Обреновац, Лазаревац Земун, Нови Београд, Палилула, Сурчин и Гроцка | 4 – ратарство и повртарство, 2 – сточарство, 4 – заштита биља, 3– воћарство и виноградарство, 1 – механизација, 1 – агроекономија, 1 – органска производња | 16 | ПССС Београд |
| 7. | општине: Звечан, Косовска Митровица, Зубин Поток, Лепосавић и енклаве у општинама: Вучитрн и Србица | 1 – ратарство и повртарство, 2 – сточарство, 1 – заштита биља, 1 – воћарство и виноградарство | 5 | ПССС Косовска Митровица |
| 8. | град Крагујевац, општине: Аранђеловац, Баточина, Кнић, Лапово, Рача и Топола | 3 – ратарство и повртарство, 2 – сточарство, 3 – заштита биља, 2 – воћарство и виноградарство, 1 – агроекономија, 1 – рурални развој | 12 | ПССС Крагујевац |
| 9. | град Крушевац, општине: Александровац, Брус, Варварин, Трстеник и Ћићевац | 1 – ратарство и повртарствo, 2 – заштита биља, 3 – воћарство и виноградарство,  1 – агроекономија, 1 – органска производња, 1 – мелиорација, 2 – прехрамбена технологија | 11 | ПССС Крушевац |
| 10. | град Лесковац, општине: Бојник, Власотинце, Лебане, Медвеђа и Црна Трава | 2 – ратарство и повртарство, 1 – сточарство, 2 – заштита биља, 3 – воћарство и виноградарство, 1 – мелиорација, 1 – агроекономија | 10 | ПССС Лесковац |
| 11. | град Ужице, општине: Бајина Башта, Косјерић, Нова Варош, Прибој, Пријепоље, Чајетина и Пожега | 2 – ратарство и повртарство, 2 – сточарство, 2 – заштита биља, 4 – воћарство и виноградарство, 1 – агроекономија | 11 | ПССС Ужице |
| 12. | општине: Неготин, Бор, Кладово и Мајданпек | 2 – ратарство и повртарство, 1 – сточарство, 3 – заштита биља, 2 – воћарство и виноградарство и 1 – технологија у производњи, 1 – рурални развој, 1 – агроекономија | 11 | ПССС Неготин |
| 13. | општине: Нови Пазар, Сјеница и Тутин | 1 – ратарство и повртарство, 2 – сточарство, 2 – заштита биља, 1 – воћарство и виноградарство, 1 – рурални развој, 1 – агроекономија | 8 | ПССС Нови Пазар |
| 14. | град Чачак, општине: Ариље, Горњи Милановац и Лучани | 2 – ратарство и повртарство, 1 – сточарство, 2 – заштита биља, 3 – воћарство и виноградарство, 3 – агроекономија | 11 | ПССС Чачак |
| 15. | општине: Бабушница, Бела Паланка, Димитровград и Пирот | 2 – ратарство и повртарство, 2 – сточарство, 1 – заштита биља, 2 – воћарство и виноградарство, 1 – прехрамбена технологија, 1 – органска производња, 1 – рурални развој | 10 | ПССС Пирот |
| 16. | град Смедерево, општине: Велика Плана, Смедеревска Паланка | 3 – ратарство и повртарство, 3 – заштита биља, 3 – воћарство и виноградарство, 1 – агроекономија | 10 | ПССС Смедерево |
| 17. | град Пожаревац, општине: Велико Градиште, Голубац, Жабари, Жагубица, Кучево, Мало Црниће и Петровац на Млави | 3 – ратарство и повртарство, 2 – сточарство, 3 – заштита биља, 1 – воћарство и виноградарство,  1 – прехрамбена технологија,  1 – рурални развој | 11 | ПССС Пожаревац |
| 18. | град Шабац, општине: Богатић, Владимирци и Коцељева | 4– ратарство и повртарство, 2 – сточарство, 3 – заштита биља, 1 – воћарство и виноградарство,  2 – агроекономијa | 12 | ПССС Шабац |
| 19. | општине: Блаце, Житорађа, Куршумлија и Прокупље | 1 – ратарство и повртарство, 2 – сточарство, 4 – заштита биља, 2 – воћарство и виноградарство, 1 – рурални развој | 10 | ПССС Прокупље |
| 20. | град Зајечар и општина Бољевац | 1 – ратарство и повртарство, 1 – заштита биља, 1 – воћарство и виноградарство, 1 – агроекономијa | 4 |  |
| 21. | општине: Књажевац и Соко Бања | 1 – ратарство и повртарство, 1 – сточарство, 1 – заштита биља 1 – воћарство и виноградарство, 1 – агроекономија, 1 – мелиорација | 6 |  |
| 22. | град Лозница, општине: Крупањ, Љубовија и Мали Зворник | 3 – ратарство и повртарство, 2 – сточарство, 1 – заштита биља, 2 – воћарство и виноградарство, 1 – агроекономија | 9 |  |
| УКУПНО: | | | | 223” |

У глави II. САВЕТОДАВНИ ПОСЛОВИ У ПОЉОПРИВРЕДИ, ОБИМ, РОКОВИ И НАЧИН СПРОВОЂЕЊА АКТИВНОСТИ, став 1. Табела 2. Преглед, обим и бодовање саветодавних активности мења се и гласи:

„Табела 2. Преглед, обим и бодовање саветодавних активности

|  |  |  |  |  |
| --- | --- | --- | --- | --- |
| Ред. бр. | Активност | Број активности по: | | Бодови за  активност |
| саветодавцу  (min–max) | служби  (min–max) |
| 1. | Индивидуалне методе рада |  |  |  |
| 1.1. | Oдабрана пољопривредна газдинства | 20 – 40 |  |  |
| 1.1.1. | Посета одабраном пољопривредном газдинству | 20 – 180 |  | 3,00 |
| 1.1.2. | Рад у ПССС са одабраним газдинством | ≤ 160 |  | 0,41 |
| 1.2. | Број одабраних и осталих пољопривредних газдинства којa учествују у саветодавном модулу | 0 – 20 |  |  |
| 1.2.1. | Посета пољопривредном газдинству које учествује у саветодавном модулу | 0 – 40 |  | 6,00 |
| 1.2.2. | Посета пољопривредном газдинству које учествује у саветодавном модулу „Унапређење пољопривредне производње и саветодавног рада кроз прикупљање техничко-технолошких и економских података на газдинствимаˮ | 0 – 40 |  | 2,00 |
| 1.2.3. | Учествовање у развијању саветодавног модула | 0 – 1 |  | 40,83 |
| 1.3. | Рад са осталим пољопривредним газдинствима |  |  |  |
| 1.3.1. | Посета осталом пољопривредном газдинству | 0 – 120 |  | 2,00 |
| 1.3.2. | Рад у ПССС са осталим пољопривредним газдинствима | 80 – 320 |  | 0,41 |
| 1.4. | Помоћ при попуњавању формулара и апликационих образаца и у изради других докумената | ≥500 |  |  |
| 1.4.1. | Упис у регистар, промена података и обнова регистрације и коришћење директних подстицаја | ≥ 50 |  | 0,68 |
| 1.4.2. | Помоћ у вези са електронским поступањем на порталу за електронску идентификацију | ≥500 |  | 0,34 |
| 1.4.3. | Коришћење подстицаја мерама руралног развоја, посебних подстицаја и кредитне подршке | 0 – 50 |  | 3,00 |
| 1.4.4. | Коришћење подстицаја јединице локалне самоуправе | 0 – 50 |  | 2,00 |
| 1.4.5. | Коришћење грантова кроз Пројекат за конкурентну пољопривреду Светске банке | 0 – 5 |  | 6,00 |
| 1.4.6. | Коришћење ИПАРД подстицаја | 0 – 20 |  | 10,00 |
| 1.4.7. | Једноставан пословни план | 0 – 20 |  |  |
| 1.4.7.1. | Аутор плана |  |  | 30,00 |
| 1.4.7.2. | Коаутор плана |  |  | 10,00 |
| 1.5. | Посета пољопривредном газдинству које је корисник подстицаја | 0 – 100 |  | 2,00 |
| 2. | Групне методе рада |  |  |  |
| 2.1. | Земљорадничка задруга | 0 – 12 | 1–12 |  |
| 2.1.1. | Посета земљорадничким задругама | 0 – 48 | 2–48 | 3,40 |
| 2.1.2. | Подстицање оснивања земљорадничких задруга | > 0 |  | 30,00 |
| 2.2. | Рад са удружењима и асоцијацијама |  |  |  |
| 2.2.1. | Број удружења и/или асоцијација | ≥ 1 |  |  |
| 2.2.2. | Подстицање оснивања удружења и/или асоцијација | ≥ 0 |  | 17,00 |
| 2.2.3. | Посета удружењима и/или асоцијацијама | ≥ 1 |  | 3,40 |
| 2.3. | Предавање | 7 – 16 |  | 10,00 |
| 2.4. | Трибина | 3 – 11 |  | 8,00 |
| 2.5. | Радионица | 1 – 5 |  | 16,33 |
| 2.5.1. | Е-радионица | 0 – 1 | 0-1 | 20,00 |
| 2.6. | Зимска школа |  | 1 |  |
| 2.6.1. | Обрађене теме у оквиру зимске школе | 1 – 3 |  | 13,61 |
| 2.7. | Огледно газдинство | 1 |  |  |
| 2.7.1. | Посета огледном газдинству | 1 |  | 20,42 |
| 2.7.2. | Посета огледном газдинству организована за групу деце | 0 – 1 |  | 25,42 |
| 2.7.3. | Посета огледном газдинству организована за пољопривредне произвођаче и саветодавце | 0 – 1 |  | 25,42 |
| 2.7.4. | Емитовање видео записа о огледном газдинству | 0 – 1 | 0-1 | 25,00 |
| 2.8. | Демонстрациони оглед |  | 1–5 |  |
| 2.8.1. | Учешће у демонстрационом макро огледу у биљној производњи | 0 – 5 |  | 40,83 |
| 2.8.2. | Учешће у демонстрационом макро огледу који се изводи самостално у биљној производњи | 0 – 1 |  | 50,83 |
| 2.8.3. | Учешће у демонстрационом микро огледу који се изводи самостално у биљној производњи | 0 – 2 | 0–2 | 120,00 |
| 2.8.4. | Учешће у извођењу демонстрационог огледа у сточарској производњи | 0 – 4 |  | 40,83 |
| 3. | Мас-медији |  |  |  |
| 3.1. | ТВ наступ | 2 – 12 |  | 6,81 |
| 3.2. | Текст на порталу ПССС Србије | 2 – 6 |  | 4,08 |
| 3.3. | Локални билтен |  | 4 |  |
| 3.3.1. | Текст у локалном билтену | 4 |  | 6,81 |
| 3.4. | Текст у новинама или пољопривредном часопису | 2 – 12 |  | 6,81 |
| 3.4.1. | Објављена фотографија и/или видео на друштвеним мрежама |  | 300 | 0,20 |
| 3.4.2. | Публиковане друге објаве на друштвеним мрежама |  | 250 | 0,10 |
| 4. | Праћење, прикупљање и дисеминација података |  |  |  |
| 4.1. | СТИПС |  |  |  |
| 4.1.1. | Извештај који не укључује кванташке пијаце |  | 432 | 0,68 |
| 4.1.2. | Извештај који укључује кванташке пијаце |  | 536 | 0,68 |
| 4.1.3. | Слање SMS поруке са ценама производа | 0 – 1440 |  | 0,05 |
| 4.2. | Праћење и извештавање у ратарству (извештај) |  | 45 | 1,63 |
| 4.3. | Праћење и извештавање у воћарству (извештај) |  | 39 | 1,63 |
| 4.4. | FADN |  |  |  |
| 4.4.1. | FADN пољопривредна газдинства | 0 – 10 | 22–84 |  |
| 4.4.2. | Посета FADN пољопривредном газдинству и унос података у FADN базу података | 0 – 40 | 88-336 | 8,17 |
| 4.4.3. | Координирање радом саветодаваца у вези са FADN у оквиру ПССС | ≥ 3 |  | 2,00 |
| 4.5. | Прикупљање, обрада, унос података у софтверску базу података о производном окружењу и извештавање | 0 – 5 |  | 8,00 |
| 4.6. | www.agroponuda.com (извештај) | 24 – 48 |  | 0,68 |
| 5. | Остале активности |  |  |  |
| 5.1. | Унапређење саветодавних послова | 0 – 2 |  | 40,83” |

Ст. 2. и 3. мењају се и гласе:

„ПССС доноси план активности за текућу годину, којим предвиђа обим активности из Табеле 2. овог програма за сваког саветодавца, тако да реализацијом тих активности сваки саветодавац треба да оствари најмање 1.700 бодoва током године.

ПССС планом активности предвиђа врсту, број и време реализације активности за сваког саветодавца. Саветодавац реализацијом активности у оквиру првог и другог квартала треба да оствари од 680-1000 бодова, а током трећег и четвртог 700-1020 бодова при чему преглед реализованих активности на крају године треба у потпуности да одговара плану активности према врсти и броју активности. Реализоване активности преко предвиђеног максимума неће бити вредноване.”.

Став 4. брише се.

Досадашњи став 5. постаје став 4.

Досадашњи став 6. који постаје став 5. мења се и гласи:

„ПССС може да изврши измену плана активности уз сагласност Министарства, тако да укупан број бодова остане непромењен.”.

У одељку 1. Пружање стручних савета, препорука и саветодавне помоћи применом индивидуалних метода рада, пододељак 1) Саветодавни послови са одабраним пољопривредним газдинствима, став 1. речи: „четири пута” замењују се речју: „једанпут”.

У пододељку 2) Саветодавни послови са пољопривредним газдинством које учествује у саветодавном модулу, тачка (1) Саветодавни модул „Унапређење пољопривредне производње и саветодавног рада кроз прикупљање техничко-технолошких и економских података на газдинствимаˮ, став 4. алинеја друга мења се и гласи:

„– обилазак пољопривредних газдинстава најмање једанпут у току године;”.

У тачки (2) Саветодавни модул „Јачање конкурентности повртарске и воћарске производње кроз постизање стандарда у примарној производњи као и могућност унапређења пласмана производа кроз прераду, паковање, промоцију, стицање ознаке квалитета, као и кроз различите облике интересног удруживања у циљу заједничког наступа на тржиштуˮ, став 4. алинеја друга мења се и гласи:

„– обилазак пољопривредних газдинстава најмање једанпут у току године;”.

У тачки (3) „Унапређење производње млечних производа на пољопривредним газдинствимаˮ, став 4. алинеја друга мења се и гласи:

„– обилазак пољопривредних газдинстава најмање једанпут у току године;”.

У одељку 2. Пружање стручних савета, препорука и саветодавне помоћи применом групних метода рада, пододељак 1) Саветодавни послови са земљорадничким задругама, став 4. речи: „четири пута” замењују се речима: „најмање два пута”.

У пододељку 2) Рад са удружењима и асоцијацијама, став 1. речи: „током два квартала” замењују се речима: „у току године”.

У одељку 4. Праћење, прикупљање и дисеминација података, пододељак 4) Прикупљање и дисеминација података за Систем рачуноводствених података на пољопривредним газдинствима у Републици Србији – FADN (Farm Accountancy Data Network), став 1. речи: „једном квартално” бришу се.

У глави V. ИЗВОР, РАСПОРЕД И НАЧИН КОРИШЋЕЊА СРЕДСТАВА, одељак 2. Распоред финансијских средстава, Табела 10. Распоред финансијских средстава мења се и гласи:

„Табела 10. Распоред финансијских средстава

|  |  |  |  |
| --- | --- | --- | --- |
| Ред. бр. | Намена средстава | Корисник средстава | Износ динара |
| 1. | Саветодавни послови | ПССС | 607.173.356 |
| 1.1. | Накнада |  | 369.673.667 |
| 1.1.1. | Накнада за рад запослених саветодавца |  | 345.015.748,00 |
| 1.1.2. | Накнада за прековремени рад и за рад на дан празника |  | 24.657.919 |
| 1.2. | Остали трошкови |  | 237.499.689,00 |
| 1.2.1. | Остали трошкови који директно учествују у извршењу саветодавних послова |  | 90.499.689 |
| 1.2.2. | Остали трошкови који директно учествују у извршењу саветодавних послова који се односе на помоћ пољопривредним произвођачима у коришћењу ПИС података |  | 70.000.000 |
| 1.2.3. | Остали трошкови који директно учествују у извршењу саветодавних послова који се односе на давање савета на основу обављене контроле плодности обрадивог пољопривредног земљишта |  | 76.000.000 |
| 1.2.4. | Остали трошкови који директно учествују у извршењу саветодавних послова који се односе на извођење микро огледа |  | 1.000.000 |
| 2. | Праћење и оцењивање ефеката рада саветодаваца | Овлашћена организација | 28.376.644 |
| 2.1. | Накнада за праћење и оцењивање ефеката рада саветодаваца за 14 извршилаца са пуним радним временом |  | 21.235.550 |
| 2.2. | Остали трошкови за праћење и оцењивање ефеката рада саветодаваца, укључујући FADN и СТИПС и израду штампаног материјала за спровођење саветодавног модула |  | 5.141.094 |
| 2.3. | Остали трошкови за праћење и оцењивање ефеката рада саветодаваца који се односе на рад и унапређење софтвера |  | 2.000.000 |
| 3. | Развој ПССС | Овлашћена организација и ПССС | 30.500.000 |
| 3.1. | Обука, усавршавање саветодаваца | Овлашћена организација | 6.000.000 |
| 3.2. | Рад, одржавање, унапређење и развој портала ПССС Србије | Овлашћена организација | 2.500.000 |
| 3.3. | Јачање капацитета | ПССС | 22.000.000 |
|  | Укупно |  | 666.050.000” |

У одељку 3. Начин коришћења средстава, став 2. мења се и гласи:

„Средства која су распоређена за обављање саветодавних послова и за праћење и оцењивање ефеката рада саветодаваца из Tабеле 10. овог програма редни бр. 1.1.1, 1.2.1, 1.2.2, 1.2.3, 2.1. и 2.2, у укупном износу 607.892.081 динара, исплаћују се авансно на следећи начин:

– део средстава у износу од 151.973.020,24 динара исплаћују се после закључења уговора којим се регулишу права и обавезе у вези са извршавањем послова одређених Годишњим програмом;

– део средстава у износу од 151.973.020,24 динара одређених за реализацију другог квартала исплаћују се непосредно пре почетка тог квартала;

– део средстава у износу од 151.973.020,24 динара одређених за реализацију трећег квартала исплаћују се непосредно пре почетка тог квартала;

– део средстава у износу од 151.973.020,24 динара одређених за реализацију четвртог квартала исплаћује се непосредно пре његовог почетка.

После става 2. додаје се нови став 3, који гласи:

„Средства која су распоређена за обављање саветодавних послова из Tабеле 10. овог програма редни број 1.1.2, у укупном износу 24.657.919 динара, исплаћују се после закључења анекса уговора којим се регулишу права и обавезе у вези са извршавањем послова одређених Годишњим програмом.”.

Досадашњи ст. 3–6. постају ст. 4–7.

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 број 110-4265/2023-1

У Београду, 18. маја 2023. године

**Влада**

Председник,

**Ана Брнабић,** с.р.